1988–89. – 1058 ár frá stofnun Alþingis.

111. löggjafarþing. – 255. mál.

Sþ.	466. Fyrirspurn

til menntamálaráðherra um svæði á náttúruminjaskrá.

Frá Sigrúnu Helgadóttur og Danfríði Skarphéðinsdóttur.

1.	Hvernig er háttað eftirliti með þeim 69 svæðum sem friðlýst hafa verið samkvæmt náttúruverndarlögum og þeim 273 svæðum sem eru á náttúruminjaskrá? Hefur verið gerð úttekt á náttúru þessara svæða? Hvernig er fylgst með breytingum sem orðið hafa á svæðunum, t.d. við landbúnað, ferðamennsku og mannvirkjagerð?

2.	Hversu mörg svæði á náttúruminjaskrá hefur ríkið keypt samkvæmt forkaupsrétti 34. gr. laga um náttúruvernd, nr. 47/1971?